system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Furia (film din 2002)?
assistant
Furia este un film de acțiune și în același timp o comedie românească a casei Media Pro Pictures din 2002. Protagoniștii filmului sunt Dragoș Bucur (Luca) și Dorina Chiriac (Mona), doi tineri care se zbat într-un oraș al manelelor, drogurilor și al curselor ilegale de mașini.

Rezumat

Într-un oraș simbol pentru pleava societății românești, Luca (Dragoș Bucur) și Felie (Andi Vasluianu), protagoniștii filmului, împrumută bani de la un tartor local, Gabonu' (Adrian Tuli), bun prieten cu Adrian Copilu' Minune, pentru a participa la cursele ilegale de mașini. Problemele apar când Luca reușește să câștige o cursă, plănuită să o piardă, fapt ce îi aduce Gabonului o pagubă de 7.000 de dolari. Singura șansă rămasă lui Luca este să facă rost de bani într-o zi și o noapte.

Distribuție

 Dragoș Bucur — Luca, pilot la cursele ilegale de mașini
 Dorina Chiriac — Mona, actriță minionă, fostă colegă de liceu al lui Luca
 Andi Vasluianu — Felie, mecanic auto, prietenul lui Luca
 Adrian Tuli — Gabonu', lider interlop rom, prieten și protector al faimosului manelist Adrian Copilul Minune
 Bogdan Uritescu — Sucă, omul de încredere al lui Gabonu'
 Alin Marcu — Crocoi, băiatul în vârstă de 13 ani al lui Gabonu'
 CRBL — Parse, partenerul lui Sucă (menționat Eduard Andreianu)
 Adrian Minune — Adrian Copilul Minune, cântăreț celebru de manele (menționat Adrian Copilul Minune)
 Emilia Dobrin — mama lui Luca
 Cătălin Naum — tatăl lui Luca
 Costea Constantin — Anton, mecanic auto, colegul lui Felie
 Mihai Brătilă — suporterul stelist
 Sebastian Olteanu — liderul galeriei dinamoviste
 Lavinia Olmazu Ionescu — țiganca din grădina lui Gabonu', mama lui Perhan
 Nicodim Ungureanu — șoferul camionetei roșii
 Anca Paliu — mama Monei, pitică
 Ion Paliu — tatăl Monei, pitic
 Valentin Antofi — vecinul lui Luca
 Ilie Gâlea — cumpărătorul mașinii

Primire 
Filmul a fost vizionat de 61.356 de spectatori în cinematografele din România, după cum atestă o situație a numărului de spectatori înregistrat de filmele românești de la data premierei și până la data de 31 decembrie 2014 alcătuită de Centrul Național al Cinematografiei.

Note

Legături externe
  
 Despre Furia la Cinemagia 
 Interviu Dragoș Bucur @ Radio Lynx

Filme din 2002
Filme regizate de Radu Muntean
Filme românești
Filme de acțiune din anii 2000
Filme de comedie
Filme realizate în București
Filme MediaPro Pictures
Filme thriller românești